CELEX: 31994R1869
Language: el
Date: 1994-07-27 00:00:00
Title: ΚΑΝΟΝΙΣΜΟΣ (ΕΚ) αριθ. 1869/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τροποποίηση του κανονισμού (ΕΟΚ) αριθ. 1418/76 περί κοινής οργανώσεως της αγοράς του ρυζιού

Avis juridique important

|

31994R1869

ΚΑΝΟΝΙΣΜΟΣ (ΕΚ) αριθ. 1869/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τροποποίηση του κανονισμού (ΕΟΚ) αριθ. 1418/76 περί κοινής οργανώσεως της αγοράς του ρυζιού  

Επίσημη Εφημερίδα αριθ. L 197 της 30/07/1994 σ. 0007 - 0007 Φινλανδική ειδική έκδοση: Κεφάλαιο 3 τόμος 60 σ. 0008  Σουηδική ειδική έκδοση: Κεφάλαιο 3 τόμος 60 σ. 0008 

ΚΑΝΟΝΙΣΜΟΣ (ΕΚ) αριθ. 1869/94 ΤΟΥ ΣΥΜΒΟΥΛΙΟΥ της 27ης Ιουλίου 1994 για τροποποίηση του κανονισμού (ΕΟΚ) αριθ. 1418/76 περί κοινής οργανώσεως της αγοράς του ρυζιούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ο κανονισμός (ΕΟΚ) αριθ. 1418/76 (4) προβλέπει ένα καθεστώς προσαρμογής της προκαθορισμένης εισφοράς και επιστροφής συναρτήσει της εξελίξεως της διεθνούς αγοράς- ότι, για να διευκολυνθεί η διαχείριση του καθεστώτος αυτού και για καλή διοικητική  διαχείριση, ενδείκνυται να γίνουν ελαστικότερες οι διατάξεις που διέπουν τον καθορισμό των πριμοδοτήσεων και των διορθωτικών ποσών που προκύπτουν από το εν λόγω καθεστώς- ότι η τιμή κατωφλίου του καλαμποκιού μειώθηκε στα πλαίσια της μεταρρύθμισης της κοινής γεωργικής πολιτικής- ότι, ως εκ τούτου, η σχέση μεταξύ της τιμής του καλαμποκιού και της τιμής των θραυσμάτων πρέπει να αναθεωρηθεί, προκειμένου να διατηρηθεί  ισοδύναμη σχέση για τις διάφορες τιμές κατωφλίου μέσα στον τομέα του ρυζιού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1418/76 τροποποιείται ως εξής:  1. Στο άρθρο 13 παράγραφος 2, η τελευταία φράση αντικαθίσταται από το ακόλουθο κείμενο:  "Στην περίπτωση αυτή, μία πριμοδότηση προστίθεται στην εισφορά." 2. Στο άρθρο 15, η παράγραφος 1 αντικαθίσταται από το ακόλουθο κείμενο:  "1.  Για την περίοδο εμπορίας 1994/95, η τιμή κατωφλίου των θραυσμάτων καθορίζεται μεταξύ 160 και 170 % της τιμής κατωφλίου του καλαμποκιού που ισχύει για την εν λόγω περίοδο, και δεν επηρεάζεται από τις μηνιαίες προσαυξήσεις." 3. Στο άρθρο 17 παράγραφος 4, το δεύτερο εδάφιο αντικαθίσταται από το ακόλουθο κείμενο:  "Μπορεί να καθορισθεί διορθωτικό ποσό. Εφαρμόζεται στην επιστροφή σε περίπτωση προκαθορισμού της. Το διορθωτικό ποσό καθορίζεται με τη διαδικασία που προβλέπεται στο άρθρο 27. Εντούτοις, σε περίπτωση ανάγκης, η Επιτροπή μπορεί να τροποποιήσει τα  διορθωτικά ποσά."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο εμπορίας 1994/95.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1994.  Για το Συμβούλιο Ο Πρόεδρος Th. WAIGEL  (1) ΕΕ αριθ. C 83 της 19. 3. 1994, σ. 8.  (2) ΕΕ αριθ. C 128 της 9. 5. 1994.  (3) ΕΕ αριθ. C 148 της 30. 5. 1994, σ. 49.  (4) ΕΕ αριθ. L 166 της 25. 6. 1976, σ. 1. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 1544/93 (ΕΕ αριθ. L 154 της 25. 6. 1993, σ. 5).